钦定古今图书集成/明伦汇编/氏族典/第329卷 > 刘德
## 钦定古今图书集成/明伦汇编/氏族典/第329卷 > 刘德

按《汉书楚元王交传》：“辟疆子德，字路叔，少修黄老术，
有智略。昭帝初，为宗正丞，迁大中大夫，与立宣帝地
节中，以亲亲行谨厚，封为阳城侯。子安民为郎中右
曹。立十一年，子向坐铸伪黄金，当伏诛，德上书讼罪，
会薨，大鸿胪奏德失大臣体，谥缪侯，为置嗣。传至孙
庆忌，复为宗正太常。薨，子岑嗣，为诸曹中郎将，历校”
尉，至太常，薨。传子，至王莽败乃绝。